ร้านอาหารญี่ปุ่น ชื่อร้าน nippon kai ร้านอาหารญี่ปุ่น
ที่ตั้งอยู่ในห้างสรรพสินค้าเซนทรัลแอร์พอร์ตเชียงใหม่ 
ตั้งอยู่ชั้นใต้ดิน อยู่ฝั่งที่เป็นฟู้ดคอร์ทของท๊อปส์ ซุปเปอร์มาเกตค่ะ 

เป็นร้านสไตล์ญี่ปุ่นมากๆค่ะ พื้นที่ของร้านก็ค่อนข้าง
ใหญ่เหมือนกันค่ะ มีที่นั่งในส่วนของเคาท์เตอร์บาร์
ที่สามารถนั่งดูพ่อครัวปั้นซูชิกันสดๆเลยค่ะ หรือถ้า
ใครอยากจะนั่งสบายๆก็มีพื้นที่ในส่วนของตัวร้าน 
ตกแต่งแบบญี่ปุ่นๆ ไฟสีส้มสลัวๆ ร้านดูสะอาดสะอ้านเลยค่ะ 

สำหรับเมนูอาหารมีเยอะเลยค่ะ ทั้งเมนูจำพวกซูชิ 
ข้าวปั้นหน้าปลาดิบ ข้าวห่อสาหร่าย ปลาดิบรวมเป็นเซต 
อาหารเส้น เช่นนิปปอนราเมน ราเมนต้มยำกุ้ง ราเมนเย็น 
โซบะเย็น ข้าวหน้าต่างๆ เช่นข้าวหน้าหมูทอด ข้าวหน้าเบค่อน ข้าวหน้าหมูเทอริยากิ ข้าวหน้าปลาซาบะย่าง 

จำพวกข้าวแกงกระหรี่ก็มีท๊อปปิ้งหลายอย่างทั้ง หมูทอด
ไก่ทอด ปลาแซลม่อนทอด ปลากระพงทอด 
นอกจากนี้ยังมีอาหารชุดราคาไม่แพงเป็นเมนู
จำพวกกระทะร้อนเช่น สเต๊กปลาซาบะกระทะร้อน 
หมูผัดซอสโชยุกระทะร้อน ปลาแซลม่อนกระทะร้อน 
ชุดสเต๊กเนื้อค่ะ 

ลองสั่งมาหลายอย่างเลย ชอบแกงกะหรี่ค่ะ รสชาติเข้มข้น
ไม่เผ็ดมาก มาจานใหญ่มากๆเลย ราคาไม่แพงด้วยค่ะ 
และอีกอย่างที่ชอบคือข้าวหน้าหมูทอดทงคัสสึ มาร้อนๆ 
เครื่องเยอะๆ และที่นี้อาหารบางเมนู ราคาจะรวมเครื่องดื่ม
ด้วยค่ะ สามารถเลือกได้จากชาเขียวเย็นและน้ำโค้กด้วยค่ะ 
ราคาอาหารก็ค่อนข้างสูงนิดนึงค่ะ อาจจะเพราะทำเลและ
คุณภาพของอาหารค่อนข้างดีเลย การบริการก็ดีค่ะ 